Išganytojo (Spaso) vartai

Išganytojo (Spaso) vartai buvo sudėtinė Vilniaus gynybinės sienos dalis.A.Juškevičius, J.Maceika. Vilnius ir jo apylinkės. (1937 m.), perleista Vilnius: Mintis, 1991. ISBN 5-417-00366-2.

 Vartų istorija 

Išganytojo (Spaso) vartai minimi LDK kunigaikščio Aleksandro I privilegijoje „podle svietoho Spasa". Šioje privilegijoje Spaso vartai aptariami kaip ketvirtieji miesto vartai.Adolfas Šapoka. Raštai. T. 1. Vilniaus istorija. Vilnius: Edukologija, 2013. ISBN – 978-9955-20-850-1. A.Šapoka. Didžiosios XVI amžiaus statybos Vilniuje. Mėnesinis kultūros žurnalas „Aidai”, 1960, Nr. 4 (129). 
Išganytojo (Spaso) vartai stovėjo netoliese Užupio tilto prie nedidelės Išganytojo (Spaska) cerkvės. Ši cerkvė stovėjo prie Marijos Dangun Ėmimo soboro. Cerkvė buvo nugriauta XVII a. ir nebuvo atstatyta. 
Pro Išganytojo (Spaso)  vartus ėjo kelias į Polocką. Kituose istoriniuose šaltiniuose vartai paminėti 1605 m. 

Išganytojo (Spaso) vartų atvaizdo iki šių dienų neišliko. Vartai karų metu buvo apgriauti ir buvo atstatyti 1624 m. Jie buvo puošnūs, barokinio stiliaus. Jų atstatymu pasirūpino tuometinis Vilniaus burmistras Jokūbas Gybelis. 1799 m. vartus perstatė etmonas Mykolas Kleopas Oginskis.Vladas Drėma. Dingęs Vilnius. Vilnius: Versus Aureus, 2013. ISBN 978-9955-34-401-8.

Išganytojo (Spaso) vartus yra nutapęs dailininkas Juozas Kamarauskas.

 Nuorodos 

Kategorija:Vartai
Kategorija:Vilniaus senamiestis